b'\n_START_ARTICLE_\nKaligynefobia\n_START_PARAGRAPH_\nKaligynefobia tai venustrafobia on irrationaalinen tai liioiteltu pelkotila, jonka aiheuttaa kauniit naiset. Tila on saanut nimens\xc3\xa4 kreikan kielen sanoista kalos (suom. kaunis) ja gyne (suom. nainen). Kaligynefobian voi olla varsin t\xc3\xa4sm\xc3\xa4llinen kauniiden naisten pelkotila tai se voi olla osa laajempaa sosiaalisten tilanteiden pelkoa. Pelkotilan aiheuttamia oireita voivat olla muun muassa hikoilu, nopea ja pinnallinen hengitys, ep\xc3\xa4s\xc3\xa4\xc3\xa4nn\xc3\xb6llinen syke sek\xc3\xa4 pahoinvointi. Laukaisijana voi toimia jokin ahdistava tilanne henkil\xc3\xb6n menneisyydest\xc3\xa4, johon on liittynyt kaunis nainen. Fobian voi laukaista my\xc3\xb6s esimerkiksi televisio-ohjelma. Useimmat kaligynefobiasta k\xc3\xa4rsiv\xc3\xa4t ovat miehi\xc3\xa4.'